cyanic-selkie/wikianc huggingface dataset:
Sunicas
Vuonna 531 persialaiset hyökkäsivät roomalaisten Syyrian ja Eufratensiksen provinsseihin, ja Sunicas oli jälleen Belisariuksen armeijan mukana, kun roomalaiset marssivat persialaisia vastaan. Vaikka Belisarius oli käskenyt joukkojaan välttämään taistelua, oli Sunicas hyökännyt ruoankeruussa olleen persialaisjoukon kimppuun. Belisarius suuttui tästä, mutta magister officiorum Hermogenes sai miehet sopimaan riitansa. Sunicas ja Simmas osallistuivat huhtikuussa 531 Callinicumin taisteluun, jossa roomalaiset kärsivät tappion. Aikalaiskronikoitsija Johannes Malalaksen mukaan he onnistuivat suojaamaan armeijan perääntymistä yhdessä Petruksen johtaman jalkaväen kanssa, kunnes persialaiset lopulta vetäytyivät. Sunicasin vaiheista taistelun jälkeen ei tiedetä mitään.
Pasadena (televisiosarja)
Pasadena on yhdysvaltalainen televisiosarja, joka esitettiin ensimmäisen kerran FOXilla syyskuusta marraskuuhun 2001. Sarjaa kuvattiin yhteensä 13 jaksoa, mutta vähäisten katsojalukujen vuoksi niistä esitettiin alun perin vain neljä. Sarja sai kuitenkin ylistystä kriitikoilta. Vuonna 2005 kaapelikanava SOAPnet esitti kaikki Pasadenan jaksot. Suomessa sarja esitettiin kokonaisuudessaan MTV3:lla kevään ja alkukesän 2002 aikana, jolloin se oli yksi kanavan katsotuimpia ulkomaisia ohjelmia. Sarjan loi Mike White. Diane Keaton oli yksi tuottajista.
Wikijunior
Hankkeen historia
Beck Foundation otti yhteyttä Wikimediaan, esitti ajatuksen ja tarjosi suuren rahasumman hankkeen kehittämiseen. Wikimedia Foundationin hallitus hyväksyi esityksen 16. lokakuuta 2004. Sisällön kehittäminen alkoi Wikikirjastossa 7. marraskuuta 2004.
Sirifila-Boundy
Sirifila-Boundyn kunta rajoittuu pohjoisessa Nionon piirin Diabalyn, idässä Toridaga-kon, etelässä Yeredon Sanionan ja lännessä Marikon kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.
Legio IIII Macedonica
Vuonna 42 eaa. se taisteli voitokkaasti toisen triumviraatin jäsenien, Octavianuksen ja Antoniuksen puolella Makedoniassa, Filippoin taistelussa. 31 eaa. legioona otti osaa Aktionin meritaisteluun.
Keisari Claudius siirsi legioonan Mainziin, Germania Superioriin vuonna 41 jaa. Neljän keisarin vuonna 69 legioona oli kolmen keisarin alaisuudessa, jonka jälkeen valta viimein vakiintui Vespasianuksen noustua keisariksi.
1951
Lokakuu−joulukuu
thumb|right|250px|[[Taifuuni Ruth (1951)|Taifuuni Ruth runtelemassa matkustajalautta Kongōmarua]]
Oréstis Karnézis
Oréstis Karnézis (, s. 11. heinäkuuta 1985) on kreikkalainen jalkapallomaalivahti, joka edustaa Serie A:n Napolia. Oikeajalkainen Karnezis kuuluu Kreikan jalkapallomaajoukkueeseen.
Joona Harjama
Seuraura
Harjama aloitti jääkiekkoilun 5-vuotiaana Haminan Kiekkoympyrät -80:ssä. Hän siirtyi E-juniori-ikäisenä Kotkan Titaaneihin ja sieltä edelleen 15-vuotiaana Saimaan Palloon kaudeksi 2008–2009. Harjama oli kaudella 2010–2011 seuran B-nuorten paras pistemies ja syöttäjä SM-karsinnoissa tehoilla 5+7=12.
Maajoukkueura
Harjama on pelannut yhdeksän nuorten ja kahdeksan poikien maaottelua.
Marcos Angeleri
Marcos Alberto Angeleri (s. 7. huhtikuuta 1983 La Plata, Argentiina) on argentiinalainen jalkapalloilija. Hän on edustanut mm. Espanjan Primera Divisiónissa pelaavaa Málagaa ja on pelipaikaltaan keskuspuolustaja.
Paavo Gustaf Waris
Henkilöhistoria
Wariksen puoliso oli Toini Tellervo Sinervä. Heidän pojastaan Matti Wariksesta tuli eläinlääkintäkenraalimajuri ja puolustusvoimien ylieläinlääkäri.
Martin koulu (Turku)
Koulurakennus
Valmistuessaan Martin koulu oli Turun suurin koulurakennus. Rakennuksen suunnittelivat kaupunginarkkitehti J. Eskil Hindersson sekä apulaisarkkitehti Harald Smedberg. Taloon rakennettiin nelikerroksinen päärakennus, jonka molemmissa päädyissä on kolmikerroksiset siipirakennukset. Koulurakennuksen alkuperäinen suunnitelma sisälsi mahdollisuuden jatkokoulun sisällyttämiseen samaan rakennukseen, mutta suurin osa talosta varattiin kansakoululle. Rakennuksessa oli käytössä kuusitoista luokkahuonetta ja erilliset luokkatilat piirustusta, luonnontietoa, tyttöjen käsityötä, poikien käsityötä ja kotitaloutta varten. Lisäksi itäiseen siipeen rakennettiin yhdistetty juhla- ja liikuntasali.
Richard Arkwright
Nuoruus ja perhe
Vuonna 1761 Arkwright meni toisen kerran naimisiin ja sai tyttären. Hän perusti ensin parturiliikkeen, mutta siirtyi sitten peruukkialalle. Hän matkusteli ympäri maata ja osti leikattuja hiuksia, värjäsi ne itse kehittämällään väriaineella ja myi peruukintekijöille.
Suomen Nuorisoseurat
Arvot
Osallisuus tarkoittaa nuorisoseurassa yhteisöön kuulumista ja mukanaoloa. Jokainen voi vaikuttaa yhteiseen tekemiseen ja toimintaan. Yhteisöllisyys on yhdessä toimimista ja tekemisen riemua. Siihen kuuluvat tasavertainen vuorovaikutus ja yhteenkuuluvuus sekä yhteiset kokemukset. Nuorisoseurassa kaikki ihmiset ovat yhdenvertaisia. Toiminta on avointa ja arvostavaa ja siihen on helppo tulla mukaan.
Kansainvälinen toiminta
Suomen Nuorisoseurat edistää lasten ja nuorten sekä heidän kanssaan toimivien aikuisten mahdollisuuksia osallistua kansainväliseen toimintaan. Järjestö on mukana myös Eurooppalaisessa Vapaaehtoispalvelussa (EVS).
Einstein@home
Marraskuussa 2009 einstein@home sai valmiiksi CUDA-laajennuksen. Einstein@home tunnistaa automaattisesti CUDA-yhteensopivat laitteet.
Paul Walker
Paul William Walker IV (12. syyskuuta 1973 Glendale, Kalifornia – 30. marraskuuta 2013 Santa Clarita, Kalifornia) oli yhdysvaltalainen näyttelijä. Hän näytteli muun muassa Fast and Furious -elokuvissa ja elokuvassa Pinnan alla.
SA-1 (Apollo)
Laukaisu tapahtui 27. lokakuuta 1961 kello 15.06.04 UTC Kennedyn avaruuskeskuksesta ja lento kesti 15 minuuttia. Raketti saavutti 136,2 kilometrin korkeuden.
Mohamad Siraj Tamim
Mohamad Siraj Tamim (s. 2. tammikuuta 1985 Beirut) on libanonilainen yleisurheilija, joka kilpailee pikajuoksussa. Hän edustaa seuratasolla Al-Ansaria.
Karjala-turnaus
Karjala-turnauksessa pelaavat nykyisin Suomen, Ruotsin, Tšekin ja Sveitsin maajoukkueet. Suomi on voittanut turnauksen 12 kertaa, joista kahdeksan peräkkäisinä vuosina 1998–2005. Venäjä on voittanut turnauksen kahdeksan kertaa, Ruotsi kuusi kertaa ja Tšekki kahdesti.
VÅSC
Viking Åland Sport Club (lyh. VÅSC) on maarianhaminalainen salibandyn erikoisseura. Seuran joukkueet ovat pelanneet Suomen eri sarjatasoilla, joista parhaimmillaan VÅSC saavutti miestin SM-hopeaa 1990 ja naisten SM-hopeaa 1989. Nykyisen seuran edustusjoukkueet pelaavat Ruotsin piirisarjoissa.
Väinö Kilpiäinen
Kilpiäinen pakeni surmapaikalta kävellen. Kävelyn aikana hänen takaansa tuli taksi, jonka kyydillä hän ajoi Ouluun. Matkan hän maksoi varastamallaan 5 000 markan setelillä.
Motiiviksi ryöstöön Kilpiäinen kertoi taloudellisen ahdingon. Hänellä oli vaimo ja pieni tytär elätettävänä, mutta palkkatulot olivat hyvin vähäiset.
Christophe Willem
Nouvelle Star
Nouvelle Starin jälkeen Christophe otti käyttöön sukunimen Willem (nimeä käytettiin jo elokuvassa Alive).
Montoro
Montoro on kunta Etelä-Italiassa Avellinon maakunnassa Campanian alueella. Kunta perustettiin vuonna 2013, kun kaksi kuntaa, Montoro Inferiore (10 579 asukasta) ja Montoro Superiore (8 877 asukasta),  yhdistyivät.
Miguel Muñoz
Valmentajaura
Muñoz lähti Real Madridista kesken kauden 1973–1974. Myöhemmin hän valmensi Granadaa (1975–1976), Las Palmasta (1977–1979) ja Sevillaa (1979–1982). Hän valmensi myös Espanjan maajoukkuetta kahteen otteeseen, ensin viransijaisena neljän ottelun ajan vuonna 1969 ja myöhemmin vuosina 1982–1988. Hänen alaisuudessaan Espanja ylsi vuoden 1984 EM-kilpailuiden loppuotteluun ja vuoden 1986 MM-kilpailuiden puolivälieriin.
Konkreetio
pienoiskuva|Iskostuminen eli [[diageneesi, vasemmalla ennen tiivistymistä. Siniset nuolet osoittavat mineraalien virtausta liuoksessa. Punaiset nuolet osoittavat rasitusalueet, joissa ainetta liukenee. Oikealla tiivistyksen jälkeen vaaleille alueilla on tullut lisää mineraaleja, mikä on vähentänyt huokostilaa.]] Konkreetio on sedimenttikivissä tavattava ympäristöään kovempi pallomainen tai ellipsin muotoinen kohta. Ne syntyvät iskostumisen eli diageneesin yhteydessä kun sedimenttiaineksen huokoiset välit korvautuvat karbonaatilla, kvartsilla tai jollain muulla mineraalilla. Niiden läpimitta saattaa olla senttimetreistä muutamaan metriin.
Alakulttuuri
thumb|upright|Nuorisoalakulttuurin edustajia.
Alakulttuuri voi perustua monenlaisen erityyppisen kiinnostuksen kohteen tai toiminnan ympärille. Yhtä alakulttuuria saattaa dominoida jokin tietty yhteiskuntaluokka, ikäryhmä, sukupuoli tai etnisyys. Alakulttuuri saattaa olla dominoivan valtakulttuurin enklaavi. Se voi myös olla poliittisesti radikaali vastakulttuuri, jota pidetään vallankumouksellisena. Kovin konsertaviivisia tai taantumuksellisia ja valtakulttuuria heijastavia ryhmiä harvoin kutsutaan alakulttuureiksi. Alakulttuuriin odotetaan liittyvän jonkinlaista epäjärjestystä, poikkeavuuksia tai väärinkäytöksiä, ja usein alakulttuurit mielletään ”undergroundiksi”.
Pyry Soiri
Seurajoukkueet
MYPA:n edustusjoukkueeseen noustuaan Soiri debytoi Veikkausliigassa huhtikuussa 2012 Jaroa vastaan. Kauden 2012 aikana hän pelasi myös lainalla Kakkosen Järvenpään Palloseurassa ja Kotkan Työväen Palloilijoissa. Seuraavalla kaudella Soiri vakiinnutti paikkansa liigassa pelaten 22 ottelua, joissa hän teki yhden maalin. Vuonna 2015 Soiri siirtyi Vaasan Palloseuraan kaksivuotisella sopimuksella agenttinaan toimineen Ville Lyytikäisen suosituksesta.
Shōichi Nakagawa
thumb|Shōichi Nakagawa. Shōichi Nakagawa (19. heinäkuuta 1953 – 4. lokakuuta 2009 ) oli japanilainen poliitikko liberaalidemokraattisessa puolueessa. Hän syntyi Hokkaidōlla ja valmistui Tokion yliopistosta. Hänet löydettiin kuolleena Tokion-kodistaan lokakuussa 2009. Kuolinsyytä ei vielä tiedetä.
Ussurinpäärynäpuu
Levinneisyys
Ussurinpäärynää esiintyy alkuperäisenä Venäjän Kaukoidässä, Koreassa, Koillis-Kiinassa ja osassa Keski-Japania.
Mastermind (lautapeli)
Pelin kulku
Tällä tavalla peli etenee ja jokainen arvaus tuo lisää tietoa piilossa olevista palloista, kunnes arvaus osuu kohdalleen ja vastaukseen tulee neljä punaista merkkiä.
Fabien Claude
Fabien Claude (s. 22. joulukuuta 1994 Épinal) on ranskalainen ampumahiihtäjä. Hän edustaa seuratasolla Basse-sur-le-Rupt Ski nordiqueia. Myös Clauden veli Florent Claude on ampumahiihtäjä.
Sinikka Torkkola
Politiikka
Torkkola on toiminut vasemmistoliiton Pirkanmaan piirijärjestön puheenjohtajana 2015–2017 sekä varapuheenjohtajana 2013–2014 ja 2018. Hän päätoimittaa piirijärjestön verkkolehteä Vasenta Kaistaa. Torkkola on toiminut vasemmistoliiton puoluehallituksen jäsenenä 2013–2019.
Spiral (albumi)
Kappaleet
Raidan 3 kohdalla on maininta "(inspired by the Dervish dancer who by his whirling realises the spiralling of the universe)" (inspiraationa Tanssivat dervissit, joiden pyöriminen paljastaa universumin spiraalit).
Kultakirveli
Kultakirveli (Chaerophyllum aureum) on monivuotinen kirveleihin kuuluva sarjakukkaiskasvi. Sitä esiintyy Keski- ja Etelä-Euroopassa. Lajilla on paksu juurakko, josta kasvaa yhdestä puoleentoista metriä korkea punatäpläinen ja karvainen tai kalju varsi. Lehdet ja kukinnon pikkusarjojen suojuslehdet ovat karvaiset. Kolmiomaisen ja moninkertaisesti parilehdykkäisen lehtilavan lehdykät ovat leveänpuikeita, kärkiliuska on pitkä, kapea ja sahalaitainen. Kukat ovat valkoteriöisiä. Hedelmä on pituudeltaan kahdeksasta kahteentoista millimetriä.
Locomotion No 1
Locomotion No. 1 (alkuperäiseltä nimeltään Active) on varhainen brittiläinen höyryveturi. Veturin rakensivat George ja Robert Stephenson vuonna 1825 ja se veti ensimmäisen junansa Stockton and Darlington Railwayllä 27. syyskuuta 1825.
Gough Whitlam
Edward Gough Whitlam AC, QC (11. heinäkuuta 1916 Kew, Melbourne – 21. lokakuuta 2014 ) oli australialainen poliitikko. Hän toimi maansa 21. pääministerinä vuosina 1972–1975. Hänen edeltäjänsä oli William McMahon ja seuraajansa Malcolm Fraser.
Whitlam syntyi Victoriassa. Hän kuului Australian työväenpuolueeseen ja oli naimisissa Margaret Whitlamin kanssa.
Myrkkykirveli
Myrkkykirveli on myrkyllinen ja aiheuttaa syötynä vatsa- ja sydänoireita sekä huimausta. Murskaantuvista lehdistä irtoava neste ärsyttää ihoa ja voi aiheuttaa ihottumaa. Kasvi muistuttaa paljon koiranputkea, mikä rajoittaa koiranputken käyttöä villivihanneksena alueilla joilla myrkkykirveliä kasvaa yleisesti.
Sota, nälkä, rutto, kuolema
Sota, nälkä, rutto, kuolema on Lyijykomppanian 3. helmikuuta 2010 ilmestynyt neljäs studioalbumi. Albumi on yhtyeen ensimmäinen, jolla soittaa vuonna 2007 yhtyeeseen liittynyt kitaristi Joni Rossi.
Kappaleet
Kaikki kappaleet säveltänyt VIrtanen, sanoittanut Moilanen ja sovittanut Lyijykomppania, ellei toisin mainittu.
Raimo Meltti
Raimo Väinö Meltti (30. huhtikuuta 1939 Kotka – 23. lokakuuta 2009) oli suomalainen dramaturgi, kirjailija, käsikirjoittaja, suomentaja, ohjaaja ja näyttelijä.
Toivo Koljonen
Toivo Harald Koljonen (12. joulukuuta 1910 Lahti – 21. lokakuuta 1943 Maaria ) oli Huittisten varavankilasta karannut vanki, joka maaliskuussa 1943 surmasi Huittisten Karhiniemen kylässä viisihenkisen Hakasen perheen ja naapurissa asuneen Anna Maria Mäkisen. Teon motiivi jäi epäselväksi. Koljonen on viimeinen siviilioikeuden kuolemaan tuomitsema ja teloitettu henkilö Suomessa. Edellinen siviilioikeuden antama kuolemantuomio oli pantu täytäntöön vuonna 1825. Koljosesta on käytetty myös nimitystä "Kirves-Koljonen".
Jekaterina Jurjeva
Jurjeva hiihti toisen osuuden Venäjän joukkueessa, joka saavutti hopeaa junioreiden MM-kilpailujen viestissä vuonna 2004. Aikuisten arvokilpailuissa hän debytoi Anterselvassa 2007 sijoittuen yhteislähtökilpailussa viidenneksi ja normaalimatkalla (15 km) seitsemänneksi.
FLOPS
Suurteholaskennassa käytetään kaksinkertaisen tarkkuuden 64-bittisten liukulukujen laskentaa, mutta neuroverkkojen koulutukseen käytetään puolitarkkuuden 16-bittistä liukulukua. Pelkkä suoritinytimien määrä ei kerro nopeudesta, koska eri tarkoituksiin suunnatut ratkaisut toimivat eri tarkkuudella.
Oliver Rowland
Ura
Vuonna 2014 Rowland siirtyi Formula Renault 3.5 -sarjaan saavuttaen kaksi voittoa ja kolme paalupaikkaa sijoittuen sarjan neljänneksi. Vuonna 2015 Rowland jatkoi FR 3.5 -sarjassa ja voitti sarjan mestaruuden. Samana vuonna hän ajoi muutamia kilpailuja GP2-sarjassa saavuttaen kolme pistettä. Joulukuussa 2015 Rowland debytoi Formula E -sarjassa osallistuen Uruguayn GP:hen Mahindra Racingillä. Vuonna 2016 Rowland jatkoi GP2-sarjassa kilpaillen MP Motorsport -tallissa. Rowland ei saavuttanut kauden aikana yhtään voittoa, ja oli kuljettajien MM-sarjan yhdeksäs. Vuodeksi 2017 hän siirtyi DAMS-tallin kuljettajaksi.
F1-ura
Helmikuussa 2016 Rowland nimitettiin Renault F1 -tallin nuorten kuljettajien ohjelmaan.
Raivaaja (Aarre Aaltonen)
Raivaaja-patsas sijaitsee Pöytyän kirkonkylässä pienellä aukiolla, jota rajaavat Vanha Tampereentie (Turuntie), Kyröntie, kirkkomaa ja seurakuntatalo.
Aliupseeri
Historiallinen kehitys
Suomen vanhan väen sekä sisällissodan valkoisessa armeijassa termi aliupseeri oli oma sotilasarvonsa. Aliupseerin sotilasarvo oli käytössä Jääkäripataljoona 27:ssä palvelleilla, joita ylennettiin 11. helmikuuta 1918 tähän arvoon 423 miestä. Sisällissodan aikana, 11. huhtikuuta 1918 annetuissa ensimmäisissä virallisissa sotilasarvomääräyksissä termi aliupseeri oli korvattu termillä kersantti. Sama nimike säilyi heinäkuussa 1918 annetuissa uusissa määräyksissä, mutta mielenkiintoista on että kersantin alapuolelle luotu uusi sotilasarvo sai nimekseen nuorempi aliupseeri.
Sotien jälkeen aliupseeriston uralla etemistä edistettiin muuttamalla tiettyihin erikoisaselajeihin rajoittunut erikoismestarin arvo sotilasmestariksi, joka oli käytössä kaikissa aselajeissa. Samalla luotiin uralla etenemisen edistämiseksi uusi ylivääpelin arvo, joka sijoittui vääpelin ja sotilasmestarin välille. Samaan aikaan upseerikunnan urakiertoa tehtiin näkyvämmäksi yliluutnantin sotilasarvon luomisella.
Margareta Keskitalo
Margareta Keskitalon puoliso Aarne Keskitalo oli Turun Päivälehden päätoimittajana Rafael Paasion jälkeen. Keskitalo itse toimi oululaisen Kolmiokirjan kustannustoimittajana 1970-luvun alkuun saakka.
Futsal-Liigan kausi 2015–2016
Futsal-gaala 2016
Kauden Nuori pelaaja: Jaakko Alasuutari, Sievi Futsal
Kauden Lupaava Erotuomari: Sami Väntti
Ruokajäte
Määritelmä
Yhdysvaltain ympäristönsuojeluvirasto määrittelee ruokajätteeksi syömättä jääneen ruuan ja ruuan valmistuksesta aiheutuneet jäämät.
Graffiti
Historia
Nimikirjoitukseen perustuneen graffitin rinnalle julkisena, lyhytaikaisena ja laittomana taidemuotona on 1980-luvun jälkeen noussut taidemuoto, jota on kutsuttu esimerkiksi jälkigraffitiksi (engl. post-graffiti), uusgraffitiksi (neo-graffiti), kaupunkimaalaukseksi (urban painting) tai katutaiteeksi (street art). Se hyödyntää graffitia monipuolisemmin erilaisia aiheita ja tekotapoja. Teokset keskittyvät esittäviin ihmishahmohin, abstrakteihin kuviin ja symboleihin, ja niissä on joskus poliittinen sanoma. Uuden katutaiteen tekijät ovat graffitien tekijöitä keskimäärin vanhempia ja heissä on enemmän naisia. Moni heistä aloitti uransa graffitintekijöinä mutta halusi sitten laajentaa ilmaisuaan, minkä vuoksi suuntausta kutsutaan joskus jälkigraffitiksi.
HMS Ceres (D59)
Palvelus
Risteilijät Ceres, HMS Hawkins ja HMS Capetown ja hävittäjä HMS Kandahar saartoivat helmikuussa 1941 Kisimajun sataman hyökättäessä Italian Somalimaahan. Hyökkäys johti lopulta maaliskuussa Brittiläisen Somalimaan vapauttamiseen. Alus vapautti vangitut brittiläiset merimiehet Bravasta ja toimitti heidät Mombasaan. Ceres siirrettiin huollettavaksi telakalle Colomboon.
Frei Otto
Ura
Instituutti sai Saksan hallitukselta tehtäväkseen suunnitella Saksan liittotasavallan paviljongin Montrealin maailmannäyttelyyn 1967. Rolf Gutbrodin ja Fritz Leonhardtin kanssa suunniteltu paviljonki nosti Otton kansainvälisesti tunnetuksi arkkitehdiksi.
Primetime Emmy 2010
62. vuosittainen Primetime Emmy-gaala pidettiin 29. elokuuta 2010. NBC lähetti Nokia Theatressa järjestetyn tapahtuman, jonka juonsi Jimmy Fallon. Gaala oli 34. Emmy-gaalan jälkeen ensimmäinen, joka oli mahdollisuus nähdä live-esityksenä koko Yhdysvalloissa.
Pac-12 Conference
Konferenssin juuret juontavat vuonna 1915 perustettuun Pacific Coast Conferenceen, jonka alkuperäisjäsenet California, Washington, Oregon ja Oregon State ovat myös nykyisen konferenssin jäseniä. PCC purettiin vuonna 1959 uuden Athletic Association of Western Universitiesin tieltä, joka tunnettiin sittemmin myös nimillä Pacific-8 Conference (1968–1978) ja Pacific-10 Conference (1978–2011). Vuonna 2011 konferenssi kasvoi 12 koulun laajuiseksi ja otti käyttöön nykyisen nimensä.
Brig
Historiaa
Brig on syntynyt kauppareittien risteyskohtaan: kaupunki on Rhonejoen ja Simplonin solan kautta Italiaan kulkevan tien risteyskohdassa. Nykyinen Brigin kunta syntyi vuonna 1972, kun Brig, Brigerbad ja Glis yhdistyivät.
Liikenne
Moottoritie A9 lännestä, Ranskan rajalta, päättyy Brigin itäpuolella ja jatkuu valtatienä 9 ja Eurooppatienä E62 Simploninsolan yli Italiaan. Brigiin on viisi rautatieyhteyttä:
Neitosten karkuretki
Tarinassa seurataan Sveden lastenkodista karanneiden Stinan, Roosan ja Meerin kovaa elämää läpi läntisen Uudenmaan. Tyttöjen tavoitteena on päästä Stinan isän Göranin luo Tenholan Kovikiin tämän juhannusmökille.
Arto Paasilinnan solmima elokuvasopimus kirjailijan viimeistä edeltävästä menestysromaanistaan Neitosten karkuretki julkaistiin lehdistötilaisuudessa Helsingin Kaapelilla 19. toukokuuta vuonna 2010. Paasilinnan kirjaan pohjautuvan elokuvan käsikirjoittaa Nina J Hedkrok ja ohjaa Hannu Peltomaa. Arto Paasilinnan sekä ohjaaja Hannu Peltomaan ja käsikirjoittaja Nina J Hedkrokin välinen elokuvasopimus solmittiin heinäkuussa 2009 ennen Paasilinnan vakavaa sairastumista saman vuoden syksyllä. Paasilinnan teoksista on aiemmin tehty 8 elokuvaa ja viimeisin elokuva Kymmenen riivinrautaa on vuodelta 2002.
Pargasiitti
Pargasiitti on inosilikaattien ryhmään kuuluva mineraali. Se on löydetty ensimmäisen kerran Paraisilta, jonka mukaan se on saanut nimensä.
Edvard Engelbert Neovius
Yhteys Mars-planeettaan
Vuonna 1875 Neovius julkaisi kirjan Vår tids största uppgift, jossa hän esitti suunnitelman, kuinka valomerkkien avulla voitaisiin pitää yhteyttä Mars-planeetan mahdollisiin asukkaisiin. Kirja herätti melkoisesti huomiota, ja se käännettiin saksaksi, venäjäksi ja ranskaksi.
Gregory Bateson
Oppimisen tasot Gregory Batesonin mukaan
Ensimmäisen tason oppiminen tarkoittaa vasteen erityisyyden muutosta korjaamalla valintavirhe joukosta valintoja. Yhden vasteen sijasta on useampia, joista lisätiedolla valitaan tilanteeseen parhaiten sopiva. Vaste valitaan joukosta mahdollisuuksia. Oppiminen.
Pyramidipeli
Pyramidipeli on käsite, jota Suomen rahankeräyslaissa käytetään pyramidihuijauksista.
Mika Motturi
Oikeana laitapuolustajana pelannut Motturi on edustanut urallaan pääasiassa lahtelaisia seuroja. Hän pelasi muun muassa FC Kuusysissä seitsemän ja FC Lahdessa neljä kautta. Motturi voitti Suomen mestaruuden Kuusysissä 1989 ja 1991, mutta hän ei kummallakaan kaudella kuulunut vielä Kuusysin vakiokokoonpanoon. Kaikkiaan Motturi pelasi seitsemän kauden aikana 119 pääsarjatason ottelua ja Ykkösessä viiden kauden aikana 142 ottelua. Kaudella 2010 Motturi pelasi Kolmosta Salpausselän Reippaan riveissä.
Siru Airistola
Keväällä 2014 Airistola näytteli Ihmemaa Oz -musikaalissa Vaasan kaupunginteatterissa. Hän valmistui 2016 teatterimuusikoksi Tampereen Ammattikorkeakoulusta.
Saksan yhdistynyt evankelisluterilainen kirkko
VELKDin jäsenet ja protestanttiset kirkot Saksassa
Alkuperäisistä kymmenestä kirkosta liittyivät vuonna 1977 yhteen kolme jäsenkirkkoa (Hampuri, Lyypekki, ja Schleswig-Holstein) sekä jäsenyyden ulkopuolelle jäänyt Eutinin maakirkko. Näistä muodostui Pohjois-Elben evankelisluterilainen kirkko joka sittemmin on yhdistynyt Mecklenburgin kirkon kanssa muodostaen uuden Pohjois-Saksan evankelisluterilaisen kirkon. VELKDin ulkopuolelle ovat edelleen jättäytyneet Oldenburgin evankelisluterilainen kirkko ja Württembergin evankelisluterilainen kirkko. VELKDin ulkopuolella toimivia kirkkoja ovat myös reformoituneesti painottunut Lippen maakirkko ja luterilainen Pommerin evankelinen kirkko. Kaikki luterilaiset kirkot toimivat kuitenkin yhdessä Luterilaisen maailmanliiton kansalliskomiteassa.
Kirkkohallitus
Kirkkohallitusta johtaa 'johtava piispa', joka on kirkon johtaja. Saksan lutelaisessa kirkossa ei ole apostolista sukkessiota, piispainkokouksen toisesta jäsenestä, kirkolliskokouksen puheenjohtajasta ja yhdeksästä valitusta kirkolliskokousedustajasta. Kirkkohallitus kokoontuu kuusi kertaa vuodessa.
HMS Calcutta (D82)
Palvelus
Alus kutsuttiin kotiin ja poistettiin käytöstä marraskuussa 1927. Aluksella ollut miehistö siirrettiin HMS Despatchille. Se otettiin 18. syyskuuta 1929 uudelleen palvelukseen 6. risteilijäviirikön lippulaivana Afrikan asemalle. Alus poistettiin uudelleen palveluksesta 1931 ja siirrettiin reserviin.
Toinen maailmansota
Risteilijä oli saattuepalveluksessa Välimerellä ja osallistui maaliskuussa 1941 Matapanin taisteluun.
Pentti Mustonen
Pentti Mustonen (1. lokakuuta 1926 – 9. kesäkuuta 1983) oli suomalainen jalkapalloilija.
Pierre Messmer
Pierre Messmer (20. maaliskuuta 1916 Vincennes, Val-de-Marne – 29. elokuuta 2007 Val-de-Grâce, Pariisi ) oli ranskalainen gaullistipoliitikko. Hän toimi maansa pääministerinä vuosina 1972–1974, jolloin Ranskan presidentin virkaa hoiti Georges Pompidou. Messmeriä seuraava pääministeri oli Jacques Chirac.
Shanghain ghetto
thumb|right|Gheton katuja vuonna 1943. Shanghain ghetto oli Shanghaissa sijainnut noin 2,5 km² laajuinen alue, jossa asui noin 20 000 Saksasta, Itävallasta, Tšekkoslovakiasta, Unkarista, Romaniasta, Puolasta ja Liettuasta paennutta juutalaispakolaista. Japanilaisten miehittämässä Shanghaissa kaupungissa asuneet juutalaiset koottiin Hongkoun kaupunginosaan.
Deadlock (elokuva)
Elokuvasta on DVD- ja internetversiot. Internetversiota levitetään Creative Commons -lisenssin alaisuudessa.
Akseli Einola
Sisällissodan jälkeinen aika
Hän saapui takaisin Suomeen 9. tammikuuta 1919 ja toimi Imatran Tainionkosken suojeluskunnan paikallispäällikkönä 5. toukokuuta 1919 – 1. maaliskuuta 1920. Myöhemmin hän omistautui maalaustaiteelle ja taidegrafiikalle, töitään hän teki etupäässä Helsingissä. Hän toimi myös kuvittajana ja Imatralla piirustuksen opettajana vuosina 1919–1931. Hänen töitään ovat muun muassa vuorineuvos A. Lampénin muotokuva vuodelta 1937 sekä sarja jääkäriaiheisia etsauksia.
Wonambi
Wonambi on sukupuuttoon kuollut käärmesuku eteläisestä ja itäisestä Australiasta. Se eli 10 miljoonaa – 70 000 vuotta sitten. Wonambi saattoi muistuttaa kuusimetrisenä pytonia, mutta tosiasiassa se kuului sukupuuttoon kuolleeseen Matsoiidae-käärmeheimoon, johon kuului muun muassa Afrikassa elänyt Giganthopis-käärme. Matsoiidae-heimo kehittyi 55 miljoonaa – 50 000 vuotta sitten.
Belgian edustajainhuone
Lähteet
Belgiens federala parlament
Will Eisner
Elämä
Myöhemmin hän julkaisi sarjakuvaromaaneja (graphic novel). Niitä ovat mm. A Contract With God (1978, suom. Talo Bronxissa), Life on Another Planet (1983, alun perin A Signal from Space, sarjana lehdessä Will Eisner's Spirit Magazine 1978-1980), The Dreamer (1986, suom. Uneksija), To the Heart of the Storm (1991, suom. Myrskyn silmään), Invisible people (suom. Näkymättömät ihmiset), The Building, Life Force (suom. Elinvoima) ja A Family Matter. Eisnerin uran loppupuolen sarjakuvat ovat usein avoimen omaelämäkerrallisia. Teokset Myrskyn silmään (1991) ja Elinvoima (1985) kertovat Eisnerin lapsuudesta ja nuoruudesta maailmansotien välisessä USA:ssa. Albumeissa käsitellään runsaasti mm. amerikkalaista antisemitismiä.
Vjatsko
Ristiretkien aika
1199 Liivinmaan kolmanneksi piispaksi vihittiin Albert von Buxhoevden (Albert de Bekeshovede). Hänen kunnianhimonsa niin kristinuskon levittämisessä kuin Liivinmaan valloittamisessa kasvoi nopeasti ja oli alusta lähtien selvää, että hänen valloitussuunnitelmansa johtaisivat hankaukseen idässä slaavien, etelässä liettualaisten ja pohjoisessa tanskalaisten kanssa. Albertin mukana seurasi liuta sukulaisia sekä muita ristiretkiaatteesta innostuneita saksalaisia ja kun hän kesällä 1200 purjehti Väinäjoen suulle, oli hänellä mukanaan 23 laivaa ja 500 ristiretkeläistä. Myöhemmin ristiretkeläisistä muodostui kalparitaristo.
Vilma Kesänen
Vilma Emilia Kesänen (s. 27. syyskuuta 1988 Tampere) on suomalainen koripalloilija.
Ura
Elokuussa 2015 Kesänen siirtyi Espanjan pääsarjajoukkue Universitario de Ferroliin. Kesällä 2016 hän teki jatkosopimuksen seuran kanssa.
Jussi Isokoski
Musiikki
Tuupa Records Oy: on vuonna 2004 Jussi Isokosken johdolla perustettu media-alan yritys, joka tunnetaan festivaalien, konserttien ja yritysjuhlien äänentoiston ja valaistuksen laadukkaasta toteutuksesta. Vuonna 2018 Tuupa Records Oy fuusioitui kiertuetekniikkaan sekä äänentoistojärjestelmien suunnitteluun ja asennukseen erikoistuneen Ylivieskan Äänentoistopalvelun kanssa. Ylivieskan Äänentoiston omistaja, Suomen kovimpana roudarinakin tunnettu Mikko Mäki, jatkoi fuusioituneen yrityksen johtamista yhdessä Isokosken kanssa. Fuusion jälkeen yritys jatkoi toimintaa Tuupa Records Oy -nimen alla.
Toisen asteen oppilaitosten vertailu
Suomessa
Suomessa lukiovertailuja ovat julkaisseet Helsingin Sanomat, MTV Uutiset, STT ja Yleisradio. Ylen rankkaukset perustuvat kirjoitettujen aineiden keskiarvoihin. Helsingin Sanomien rankkaus perustuu vain neljään pakolliseen aineeseen; MTV laskee yhteen kaikki kirjoitetut aineet. Helsingin Sanomien, MTV:n ja Ylen lukiovertailut eivät ota huomioon millä keskiarvoilla lukioihin on tultu. STT:n lukiovertailu poikkeaa siten, että siinä huomioidaan myös opiskelijoiden lähtötaso.
Eino Mäkelä
Eino Mäkelä (3. tammikuuta 1914 – 6. elokuuta 1979) oli suomalainen jalkapalloilija.
Intianpöllö
Intianpöllö (Strix ocellata) on suuri pöllöihin kuuluva lintulaji. Sitä tavataan Intiassa, ja sitä esiintyy myös Myanmarissa ja Pakistanissa. Sen elinpiiriä ovat subtrooppiset ja trooppiset monet erilaiset ympäristöt. Intianpöllöt on helppo havaita niiden aamu- ja iltahämärissä kuuluvasta värisevästä kolkosta äänestä. Tyypillinen ääni on koiraan ja naaraan yhteisääntely, ja muita ääniä on matala huhuilu ja kirkuna. Niiden tunnistamista helpottavia ominaisuuksia ovat suuri koko, korvatupsujen puuttuminen ja naamaa kiertävä raidoitus.
Levinneisyys ja elinalue
Intianpöllöä tavataan Intiassa, ja sitä esiintyy myös Myanmarissa ja Pakistanissa, mutta alkuperä ei ole tiedossa.
Keskusteluja Tusculumissa
Sisältö
Keskusteluja Tusculumissa koostuu viidestä kirjasta, jotka ovat erillisiä dialogeja eli keskusteluja, joista kukin on käyty eri päivänä, yhteensä siis viiden päivän aikana. Keskusteluja yhdistää ennen kaikkea niiden yhteinen muoto. Niissä suurin rooli on pääpuhujalla, jonka ääni voidaan tunnistaa Ciceron omaksi, ja keskustelukumppani on äänessä vain alussa, lopussa ja siirtymäkohdissa. Teos soveltaa filosofian lisäksi myös retoriikkaa esitystavassaan.
Kirja II
Toisen päivän keskustelu käsittelee sitä näkemystä, että kärsimys on suurin paha kaikista pahoista asioista. Cicero sanoo aluksi kaipaavansa aiheesta omaperäisiä teoksia, sen sijaan että luotettaisiin vain siihen, mitä kreikkalaiset ovat kirjoittaneet. Hänen mukaansa epikurolaiset kirjoitukset, jotka aiheesta jo on kirjoitettu latinan kielellä, ovat arvottomia.
Luode (Kuru)
Luode on kylä Kurussa eli nykyisessä Ylöjärven kaupungissa. Luode sijaitsee 15 km Kirkonkylästä länteen Kuru−Parkano-maantien varressa. Kylässä on mm. autokorjaamo, metallifirma, viherrakennusliike sekä hevostallitoiminta.
Keskusteluja Tusculumissa
Kirja V
Cicero huomauttaa, että esimerkiksi sokeus ei estä sitä, että ihminen olisi onnellinen. Tämän osoittavat muun muassa Diodotos, Asklepiades, Demokritos ja Homeros. Myöskään kuurous ei tuhoa onnellisuutta. Kuolema on tervetullut pako pitkäkestoisista ruumiillisista kärsimyksistä. Lopuksi Cicero huomauttaa vielä, että stoalaiset ja peripateetikot olivat olennaisilta osiltaan samaa mieltä hyveen merkityksestä onnellisuudelle.
Kyl
KYL voi tarkoittaa:
Marco Donadel
Ura
Donadel on Milanin kasvatti. Milanin edustusjoukkueessa hän debytoi vuonna 2000. Vuosina 2002–2005 Donadel oli lainassa Leccessä, Parmassa, Sampdoriassa ja Fiorentinassa. Vuonna 2005 hän siirtyi Fiorentinaan pysyvästi.
Ruka Slalom
Ruka Slalom on kuusamolainen alppihiihtoseura. Yhdistyksen kotirinne on Ruka.
Tex Willer
Henkilöhahmot
Sarjoissa näkyy välillä myös muita ystävähahmoja, kuten Meksikossa Pilaresin kylässä asusteleva egyptiläistaustainen tiedemies El Morisco (Ahmed Jamal), apassi-intiaanien ylipäällikkö Cochise, meksikolainen kuvernööri Montales, kenraali Phil Davis, kanadalaisen ratsupoliisin eversti Jim Brandon sekä kiertolaiset tukkijätkä Gros-Jean ja voimakas irlantilainen Pat MacRyan.
Tex taistelee lähinnä valkoisia roistoja sekä sotaisia intiaaneja vastaan ja pysyttelee aina oikeuden puolella, joskus lain kustannuksella. Lisäksi joihinkin vastustajiin kuuluu myös mustia, kiinalaisia ja meksikolaisia. Myös osa vastustajista on esiintynyt monessa seikkailussa: näitä ovat muun muassa Mefisto (Steve Dickart, kuollut), Yama (Blacky Dickart), Musta tiikeri (kuollut), Proteus (Perry Drayton), Mestari (Andrew Liddell) ja Zhenda.
Triviaa
Hahmon alkuperäinen nimi oli Tex Killer (=tappaja). Nimi oli liian provosoiva ja jouduttiin siksi vaihtamaan. Tex Willeriä luetaan eniten Italiassa, seuraavaksi eniten Suomessa. Myös Norjassa lehti on suosittu.
Juhana Ylinen
Juhana Ylisen ensimmäinen avaruuslaite oli Neuvostoliitolle kehitetty Radioastron-satelliitin radiometri. Laite jäi pitkään käyttämättömäksi, koska Neuvostoliitto ja sittemmin Venäjä eivät saattaneet Radioastron-satelliittia valmiiksi ennen vuotta 2010, satelliitti laukaistaneen vuonna 2011 Ylisen laite mukanaan.
GEO-IK
pienoiskuva|GEO-IK satelliitti.
Satelliitin tekniikkaa
1500 kg painavien GEO-IK-satelliittien lentokorkeus on 1500 km ja niiden kiertoradan inklinaatio ovat joko 73,6 tai 82,6 astetta, vuodesta 1986 alkaen vain edellistä inklinaatiota on käytetty.
Vengeance Falls
Vengeance Falls on yhdysvaltalaisen metalcoreyhtyeen Triviumin kuudes studioalbumi, joka julkaistiin 15. lokakuuta 2013. Levyltä julkaistiin kaksi singleä: ”Strife” ja ”No Way To Heal”.
Unity Technologies
Unity Technologies on Tanskasta lähtöisin oleva yritys, joka on kehittänyt Unity-pelimoottorin. Se on lisensoitu pelimoottori, jota käytetään erilaisissa videopeleissä, kuten Hearthstone: Heroes of Warcraft, Kerbal Space Program, Cities: Skylines, Endless Legend ja Angry Birds 2.
Franklin (auto)
Suursarjavalmistajana
pienoiskuva|Franklin [[roadster vuodelta 1927.]] Seuraava suuri muutos mallistossa tapahtui 1925, kun auton ulkonäköä muutettiin radikaalisti. Malli oli De Caussen suunnittelema Series 11, jonka keulalla oli pystysäleinen jäähdytintä muistuttava maski. Akseliväli oli 3 020 millimetriä. Series 11:n alustoille rakennettiin tilaustyönä myös erikoiskoreja. Korien valmistuksesta vastasivat tällöin Derham, Willoughby, Holbrook sekä Dietrich. Vuoden 1925 puolivälin ja 1926 lopun välisenä aikana myytiin yli 13 000 11-sarjalaista. Asiakskuntaan lukeutui myös Charles Lindbergh.
IB (eläintauti)
IB eli Infectious bronchitis on kanojen tarttuva keuhkoputkentulehdus. Sen aiheuttaa koronavirus.
Kleenen tähti
Kleenen tähti on tietojenkäsittelytieteessä operaattori, jolla ilmaistaan merkkien tai merkkijonojoukkojen toistoa nolla kertaa, yhden kerran tai useampia kertoja. Esim. merkintä "(ab)*" tarkoittaa merkkijonoja {"", "ab", "abab", "ababab", ... }.
Oiva Autio
Oiva Iivari Autio (26. huhtikuuta 1933 Suistamo – 23. tammikuuta 1976 Iisalmi) oli suomalainen ekonomi ja kirjailija.
Aution romaani Katkerat vuodet perustui hänen omiin kokemuksiinsa sotavuosilta. Romaanissa Tervarannan perhe joutuu ensin evakkoon ja palaa sitten jatkosodan aikana hävitettyyn Karjalaan.
Riccardo Montolivo
Riccardo Montolivo (s. 18. tammikuuta 1985 Milano) on italialainen jalkapalloilija, pelipaikaltaan keskikenttäpelaaja. Hän pelasi urallaan Serie A:ssa 380 ottelua ja teki niissä 28 maalia. Italian maajoukkueessa hän pelasi 66 maaottelua ja teki niissä kaksi maalia.
Maajoukkue
EM-kilpailuissa 2012 välierässä Saksan maajoukkuetta vastaan Montolivo vapautti upealla kaaripallollaan Mario Balotellin läpiajoon. Tämä viimeisteli paikasta Italialle 2–0-johdon. Peli päättyi Italian 2-1-voittoon. Loppuottelussa Italia hävisi kuitenkin Espanjalle 4–0.
Trouble
Trouble voi tarkoittaa ainakin seuraavia:
Humalamäki
Tapahtumia
Vuoden 1977 Jyväskylän Suurajoissa Leo Kinnunen hyppäsi Porschellaan Humalamäen erikoiskokeella ylipitkän hypyn, jonka seurauksena auton kaasuvaijeri katkesi. Kinnusen kartanlukija Jorma Pulkkinen hyppäsi auton takapellille, josta käsin hän sääteli kaasuvaijerin toimintaa. Tapauksen seurauksena Suomen autourheilusääntöihin lisättiin niin sanottu Lex Pulkkinen, joka kielsi olemisen auton korin ulkopuolella, astinlaudalla tai katolla.
Talbutaali
Talbutaalin yliannostus on samankaltainen kuin muillakin barbituraateilla, yliannostuksen oireita ovat sekavuus, kooma, hengityslama, hypotensio ja šokki.
La Calisto
La Calisto on Francesco Cavallin säveltämä ooppera. Libreton siihen teki Giovanni Faustini. Teos esitettiin ensi kertaa Venetsiassa 28. marraskuuta 1651. Oopperan juoni pohjautuu Kalliston tarinaan kreikkalaisesta mytologiasta. Ooppera oli Cavallin ja Faustinin viimeinen yhteistyö; Faustini kuoli pian sen kantaesityksen jälkeen.
Oskari Uutela
Uuteen maahan -niminen romaani kuvaa suomalaisten tuloa ja asettumista Suomenniemelle.
Juha Suoraniemi
Juha Suoraniemi (s. 29. syyskuuta 1977 Turku) on suomalainen jääkiekkotuomari. Suoraniemi tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2005–2006 Nuorempana Suoraniemi pelasi jääkiekkoa 3-divisioonassa.
Franco Citti
pienoiskuva|oikea|300px|Franco Citti Pasolinin elokuvassa Pummi vuonna 1961. Franco Citti (23. huhtikuuta 1935 Rooma – 14. tammikuuta 2016 Rooma ) oli italialainen elokuvanäyttelijä ja ohjaaja. Hänet tunnetaan erityisesti Pier Paolo Pasolinin elokuvien näyttelijänä.
Biografia
Vuonna 1967 oli vuorossa Pasolinin ohjaama elokuva Oidipus, jossa Citti oli jälleen pääroolissa. Vuotta myöhemmin hän esiintyi aseiden salakuljettajana Valerio Zurlinin elokuvassa Pelon kädet (Seduto alla sua destro). Sen jälkeen hän palasi Pasolinin ohjaukseen ja esiintyi vuonna 1969 Sikolätin kannibaalina ja vuonna 1971 Decameronen Ser Ciappellettona. Sen jälkeen oli vuorossa Saatanan rooli vuonna 1973 valmistuneessa Pasolinin elokuvassa Canterburyn tarinoita ja demonina myös Pasolinin ohjaamassa elokuvassa Tuhat ja yksi yötä, joka valmistui 1974.
Runar Engblom
Oman taiteellisen työnsä ohessa Engblom toimi opettajana 1930-luvulta lähtien. Hän oli Taideteollisen keskuskoulun sommittelun, ornamentti- ja vapaan käden piirustuksen tuntiopettajana vuosina 1935–1951 sekä sisustusosaston ensimmäinen lehtori vuosina 1951–1964, opetusalanaan sommittelupiirustus. Engblom sai oppilailtaan lempinimen Skåpe. Muutaman vuoden ajan Engblom opetti myös Teknillisessä korkeakoulussa tuleville arkkitehdeille huonekalusuunnittelua.
Lias Andersson
Lias Andersson (s. 13. lokakuuta 1998 Smögen, Ruotsi) on ruotsalainen jääkiekkoilija ja maailmanmestari, joka pelaa NHL-joukkue Los Angeles Kingsin organisaatiossa. New York Rangers varasi hänet koko NHL:n varaustilaisuuden seitsemäntenä pelaajana kesällä 2017. Andersson on pelipaikaltaan keskushyökkääjä, mutta hän osaa pelata myös laidassa.
Seuraura
Lokakuussa 2020 Rangers kauppasi Anderssonin Los Angeles Kingsiin vaihdossa toisen kierroksen varausvuoroon vuoden 2020 varaustilaisuudessa.
Muuta
Anderssonin pikkuveli Noah pelaa Färjestad BK:n J18-junioreissa. Veljesten isä Niklas Andersson pelasi omalla urallaan 165 NHL-ottelua ja hän toimii nykyään Los Angeles Kingsin Euroopan-kykyjenetsijänä. Heidän setänsä Mikael Andersson on vuoden 1992 maailmanmestari, joka pelasi omalla urallaan pudotuspelit mukaan lukien 786 NHL-ottelua ja hän toimii nykyään Tampa Bay Lightningin Euroopan-kykyjenetsijänä. Liasin ja Noahin isoisä Ronny Andersson on entinen Ruotsin pääsarjatason maalivahti.
Outsider (albumi)
Outsider on brittiläisen Uriah Heep -yhtyeen kesäkuussa 2014 julkaistu 24. studioalbumi. Sen julkaisi Frontiers Records CD:nä ja vinyylinä. Vinyyliversion kappalejärjestys eroaa hieman CD-version vastaavasta.
Jørgen Graabak
Jørgen Graabak (s. 26. huhtikuuta 1991) on norjalainen yhdistetyn hiihtäjä ja olympiavoittaja. Hän edustaa seuratasolla Byåsen IL:ää.
Trouble (Coldplayn kappale)
Julkaisu ja vastaanotto
"Troublea" olisi haluttu käyttää mainoksissa, mutta Coldplay kieltäytyi siitä. Yhtye kieltäytyi useiden miljoonien eurojen sopimuksesta Diet Coken ja Gapin kanssa vuonna 2004. Yhtiöt olisivat halunneet käyttää kappaletta ja albumin neljättä singleä, "Don’t Panicia". Yhdysvaltalainen näyttelijä Sylvester Stallone oli kiinnostunut käyttämään kappaletta vuoden 2001 elokuvansa Drivenin soundtrackillä, mutta yhtye kieltäytyi.
Kuumekouristus
Kuumekouristuksen ei ole voitu osoittaa altistavan epilepsialle. Kuumekouristus voi olla merkki useista infektioista, kuten flunssasta, välikorvantulehduksesta tai nielutulehduksesta, harvemmin mm. vakavasta aivokuumeesta tai aivokalvontulehduksesta. Kuumekouristuksen aiheuttaa yleensä ruumiinlämpötilan nopea nousu eikä niinkään lämpötilan poikkeuksellinen korkeus.
Magnesian stadion
Stadionin kaivauksia on suoritettu vasta 2000-luvun puolella. Se on kaivettu vain osittain, mutta se on säilynyt nykyaikaan poikkeuksellisen hyvin.
Cebu Pacific
Tilastot
thumb|right|Cebu Pacificin entinen Airbus A319 laskeutumassa Tagbilaran kaupunkiin.
Ampumahiihdon nuorten maailmanmestaruuskilpailut 2020
10 km pikakilpailu
Päivämäärä: 1. helmikuuta <br style="clear:both" />
Maria Drockila
Pasanen oli vuosien 1998–1999 aikana lainannut Drockilalle yhteensä 1 850 000 markkaa 30 vuoden laina-ajalla ilman korkoa. Pasasen 26. heinäkuuta 2000 laatiman testamentin mukaan Drockila saa velat anteeksi siten, että ne mitätöityvät ja raukeavat lopullisesti ja mitätöinnistä seuraava perintövero on maksettava kuolinpesän varoista. Speden tytär Pirre Pasanen ja Drockila riitelivät perintöveron maksamisesta ja 220 000 markasta, jotka Spede lainasi vielä Drockilalle testamentin teon jälkeen. He saivat riitansa sovittua ennen oikeudenkäyntiä.
Ampumahiihdon nuorten maailmanmestaruuskilpailut 2020
7,5 km pikakilpailu
Päivämäärä: 31. tammikuuta <br style="clear:both" />
HMS Hector (1774)
Palvelus
Hector, HMS Kent ja HMS Cruelle ajoivat 9. toukokuuta 1801 tuloksetta takaa Ranskan laivaston korvettia Heliopolista, joka pakeni Aleksandrian satamaan.
Laurinkallio
Laurinkallio eli Ristinaron kallio eli Pahasen rata on Kanta-Hämeessä Hämeenlinnan Tuuloksen Juttilan kylässä sijaitseva linnavuori.
Jouni Hyytiä
Ura
Hyytiä edustaa Turun erotuomarikerhoa. Ammatiltaan hän on opistoupseeri.
Korkeajännitys
Korkeajännityksen historiaa
Korkeajännitys alkoi ilmestyä Suomessa vuonna 1953, aluksi nimellä Korkeajännityssarja. Ensimmäisinä vuosina tarinat olivat käännöksiä englantilaisen Fleetway-kustantamon Super Detective Library -lehden (SPD) salapoliisitarinoista. Sankareita ja muita hahmoja olivat esimerkiksi Sherlock Holmes, Fu Manchu, mestarivaras Mustanaamio (eri hahmo kuin Lee Falkin The Phantom) ja avaruusetsivä Rick Random.
Vuonna 1959 Korkeajännityssarja alkoi kääntää tarinoita myös War Picture Librarysta ja 1960-luvun alussa Battle Picture Librarysta ja War At Sea Picture Librarysta. Kaikki kolme lehteä olivat Fleetwayn julkaisuja. Niin ikään Fleetwaylle kuuluneen Air Ace Picture Libraryn tarinat ilmestyivät Suomessa vuodesta 1962 alkaen Siivet-nimisessä rinnakkaislehdessä. Siivet lopetti ilmestymisensä 1985, 288 numeron jälkeen. Vuonna 1959 Fleetway perusti Commando-nimisen sarjakuvalehden. Siitä otetut seikkailut alkoivat yleistyä Korkeajännityksessä 1960-luvun lopulla ja 1970-luvulta alkaen lähes kaikki Korkeajännitys-tarinat ovat olleet Commando-käännöksiä.
Tyyli ja teemat
Mika Vesterinen kuvailee Korkkarisaksan sanakirjassa tyypillisen Korkeajännityksen juonta. Tarina asettaa vastakkain brittiläisen sankarin ja ”pahan sakun”, joka on kiihkeä natsi. Toisinaan sankari ja paha saku ovat tunteneet jo ennen sotaa ja kilpailleet keskenään esimerkiksi urheilussa tai tieteessä. Paha saku ei noudata sääntöjä mutta häviää tästä huolimatta sankarille, mikä saa hänet hautomaan kostoa. Sota-aikana paha saku palvelee korkeahkona upseerina, kuten kapteenina, majurina tai everstinä, ja hänellä on alaisenaan joukko yhtä lailla pahoja natsisotilaita. Paha saku syyllistyy erilaisiin törkeisiin sotarikoksiin, on sotilaallisesti uhkarohkea eikä piittaa yksikkönsä kärsimistä tappioista. Paha saku saattaa myös surmata päähenkilön parhaan ystävän, usein petoksen tai sodan lakien vastaisen taktiikan avulla. Sankarin ja pahan sakun vastakkainasettelusta tulee lopulta henkilökohtainen, ja sotavuosien kuluessa he saattavat toistuvasti joutua vastakkain jopa tuhansien kilometrien päässä toisistaan olevilla rintamaosuuksilla. Loppua kohden paha saku paljastuu pelkuriksi ja hylkää sekä natsismin että omat miehensä; joskus jahti jatkuu vielä sodan jälkeenkin. Tarinan lopussa sankari surmaa pahan sakun ja jatkaa menestyksekästä taistelua kansallissosialismia vastaan.
Toisinaan sankarin ja pahan saksalaisen välinen kamppailu on ylisukupolvista perua. Konflikti on alkanut jo ensimmäisen maailmansodan aikana, periytyy sotien välissä isältä pojalle ja ratkaistaan lopulta toisessa maailmansodassa lopullisesti. Ajoittain Korkeajännitys-tarinat kuvaavat maailmansodan sijaan sodan jälkeistä sotarikollisten jahtia. Varhaisissa Korkeajännityksissä tämä heijasteli alan henkeä, sillä Adolf Eichmann ja Josef Mengele olivat 1960-luvun alussa edelleen pakosalla. Toiseen maailmansotaan keskittyvien tarinoiden ohella tuoreemmissa Korkeajännityksissä on myös muista sodista kertovia tarinoita. Useimmat niistä sijoittuvat joko Korean tai Vietnamin sotaan.
”Korkkarisaksa”
Haavoittuneet tai kuolevat hahmot huutavat Korkeajännityksessä usein tuskasta. Tuskanhuudoista yleisin on ”Aargh!” variaatioineen. Aasialaiset hahmot huutavat kuollessaan usein ”Aaiee!” Tekstissä huudahduksien pituus vaihtelee, ja ääritapauksessa kaikkia kirjaimia saattaa olla tuskanhuudossa useampi kappale (”Aarrrggghhh!”). Erikoisempiin ja harvinaisempiin tuskanhuutoihin lukeutuvat ”Yeugh!” ja ”Gnjääh!”
Stevan Jovetić
Jovetić on pelipaikaltaan hyökkääjä, mutta voi pelata myös keskikentällä hyökkäävässä roolissa.
Imukarpit
Levinneisyys ja elintavat
Useimmat imukarppilajit elävät Pohjois- ja Väli-Amerikassa Kanadasta Guatemalaan ulottuvalla alueella. Sulkaimukarppi (Caprioides cyprinus) elää Siperian itäosissa ja kiinanimukarppi (Myxocyprinus asiaticus) Kiinassa.
Shawn Huff
Yksityiselämä
Huffilla on yhdysvaltalainen isä, Suomessa pitkän uran koripalloilijana tehnyt Leon Huff, hänen äitinsä on suomalainen. Huffin siskonpoika Ezekiel Elliott pelaa amerikkalaista jalkapalloa NFL-liigan Dallas Cowboysissa.
Huff on naimisissa korkeushyppääjä Tilda Huffin (o.s. Hämäläinen) kanssa ja heillä on kaksi lasta. Perhe asuu Vuosaaressa, sillä Tilda Huff on kolmannen sukupolven vuosaarelainen.
Viron juutalaiset
Toinen maailmansota ja miehitykset
Neuvostoliiton miehitettyä Viron vuonna 1940, kulttuuriautonomia ja kaikki juutalaiset järjestöt lakkautettiin. Kesäkuun 1940 kyydityksessä noin 10 prosenttia eli 414 juutalaista kyyditettiin Siperiaan. Saksan miehitettyä Viron alueen vuonna 1941 juutalaiset joko pakenivat tai tulivat tapetuiksi. Viron alueelle jäljelle jääneet noin tuhat juutalaista surmattiin. Viro julistettiinkin "juutalaisvapaaksi" vuonna 1942. Tapot tapahtuivat Jõelähtmen kunnassa sijainneella Kalevi-Liivan keskitysleirillä, sekä Keilan kunnassa Kloogan keskitysleirillä. Neuvostoliiton miehitettyä Viron uudestaan vuonna 1944 monet pakoon lähteneet juutalaiset tulivat takaisin. Kulttuurista uudelleen heräämistä ei kuitenkaan tapahtunut.
Sodan jälkeen
Vuonna 1988 perustettiin ensimmäinen Viron juutalaisten järjestö 48 vuoteen. Tallinnassa perustettu Juutalainen kulttuuriseura oli ensimmäinen laatuaan Neuvostoliitossa. Viron itsenäistyttyä vuonna 1991 juutalaiset alkoivat saada takaisin menetettyjä oikeuksiaan. Vuonna 1992 heidät tunnustettiin viralliseksi vähemmistöryhmäksi. Vuonna 2007 toisessa maailmansodassa tuhoutunut Tallinnan synagoga avattiin uudelleen Yhdysvalloista tulleen raha-avun turvin. Viron päärabbina toimii Shmuel Kot.
Magnesia (Joonia)
Myöhemmältä klassiselta kaudelta roomalaiselle kaudelle
Magnesiassa oli varhaiskristillinen seurakunta viimeistään vuonna 110 jaa. Ignatios osoitti sille Kirjeen magnesialaisille. Kaupunki löi rahaa vielä 200-luvulla jaa. keisari Gallienuksen aikana. Gootit tuhosivat kaupungin vuonna 262, eikä se koskaan palautunut ennalleen tämän jälkeen.
Rakennukset ja löydökset
Magnesian kaupunki on ollut ympäröity muurein, joiden reitti voidaan jäljittää kauttaaltaan. Muureista on jäljellä joitakin osia sekä yhden tornin jäänteitä. Parhaiten muureja on säilynyt kukkuloilla kaupungin etelälaidalla. Osa näkyvistä muurin jäänteistä on peräisin bysanttilaisella kaudella rakennetusta muurista. Kaupunki oli rakennettu ruutuasemakaavassa, jonka pääkadut ovat olleet melko tarkasti itä-länsisuunnassa ja poikkikadut pohjois-eteläsuunnassa. Kaupungilla ei ollut varsinaista akropolista.
Magnesian stadion sijaitsi kaupungin muurien ympäröimän alueen lounaisosassa. Se oli rakennettu kukkuloiden väliseen laaksoon, missä sen katsomo hyödynsi luonnonrinteitä. Rakennus uusittiin roomalaisella kaudella marmoriseksi. Stadion on kaivettu vain osittain, mutta se on säilynyt poikkeuksellisen hyvin.
Kaupungin hautausmaita on löydetty sen itä- ja länsipuolilta. Läheltä on löydetty myös yksi tumulus-hauta. Kaupunkiin johti lounaispuolen vuorilta päin akvedukti, joka toi sinne vettä, mutta siitä on löydetty vain vähäisiä jäänteitä.
Keltakylkimedestäjä
Levinneisyys
Keltakylkimedestäjää tavataan suhteellisen pienellä alueella Tansaniassa. Laji on vielä yleinen, mutta se on vähenemässä elinympäristöjen tuhoutumisen vuoksi. Se on luokiteltu silmälläpidettäväksi.